Spjall:Emoji

message: Nokkur dæmi um hluti sem þarf að taka afstöðu til varðandi þessa grein (og það snertir líka fleiri greinar). „Hvað á barnið að heita?“ Hvorki Orðabók Háskólans (snara.is) né Íslensk nútímamálsorðabók Árnastofnunar hafa „þorað(?)“ að setja inn í sýnar bækur/vefi orðið sjálft upp á japönsku, sem er orðið að alþjóðlegu orði yfir fyrirbrigðið og virðist hafa verið tekið upp óbreytt í flestum tungumálum. Né þau tvö nýyrði sem ég hef oftast séð lögð til eða notuð, það er lyndistákn og tjámerki. RÚV hefur nokkuð fjallað um þessar táknmyndir og nota yfirleitt alla strolluna við þau skrif, sem dæmi, „Flestir sem notast við netmiðla kannast við svokölluð tjákn, lyndistákn eða „emojis“ en sum þessara tjákna eru vinsælli en önnur.“ Þó er fyrirsögn fréttarinnar „Óvinsælustu tjáknin á Twitter opinberuð.“
Það sem ég fann helst fyrir við skrif þessarar stuttu greinar sem er nær ölluleiti bein þýðing á inngangi þeirrar ensku eru beygingar þess ef við ákveðum að nota upprunalega og að virðist alþjóðlega útbreiddustu notkun þess, það er Emoji. Það á sér fleirtölumynd sem fellur ágætlega að íslenskunni en kemur frekar ankaralega út óbeygt í sumum setningum.
Einnig hvernig eigi að flokka greinina í það sem við getum kallað „algera sérstöðu“ hennar, það er efsti og aðal flokkur sem öðrum má bæta við þar sem emoji gæti átt heima, eins og Internet slang o.s.f. Á ensku wp er það pictogram, sem er myndtákn á íslensku. Þá þyrfti líka að fara yfir tréið á ensku wp svo við næðum utan um táknfræðina sem myndtákn fellur undir en það vantar nokkuð upp á að þær greinar sem undir táknfræðina falla séu almennilega skrifaðar, flokkaðar, eða yfir höfuð til. Ekkert sem segir að það þurfi að fylgja ensku wp í hvívetna en þetta hefur verið mér mjög hugleikið efni verandi illa skrifblindur (með 0 í stafsetningu upp úr Landsprófi), en bæði les-og skrifblindir bæði reiða sig mjög mikið á myndlæsi plús að vera mjög oft framúrskarandi í því og margir höfundar ýmissa táknmynda sem við umhugsunarlaust skiljum á broti af sekúndu á meðan það tekur okkur lengri tíma að lesa það orð sem viðkomandi tákn stendur fyrir.
Endilega hafið og tjáið eða veltið fyrir ykkur og tjáið hvað ykkur finnst um þessa orðanotkun og inn í hana fellur fleira sem áður hefur verið rætt (sjá spjallsíðuna á greininni Tákn sem dæmi. Bragi H (spjall) 20. júlí 2019 kl. 15:05 (UTC)
replies: text: Ég myndi styðja að orðið tjákn væri notað. Ég hef reynt að hvetja til þess að það orð sé notað, hef m. a. notað það í greinaskrifum og veit að orðið birtist í a.m.k. einni barnabók. TKSnaevarr (spjall) 21. júlí 2019 kl. 00:39 (UTC)

text: Endilega skoðanir frá fleirum. Set inn tilvísanir til bráðabyrða á meðan svo báðar tillögurnar að Íslensku heiti séu finnanlegar líka beint. Bragi H (spjall) 25. júlí 2019 kl. 16:18 (UTC)
replies: text: :Mjög sáttur við tjákn. Flott nýyrði.--Berserkur (spjall) 26. júlí 2019 kl. 00:28 (UTC)

text: Uppáhaldstillögurnar sem ég hef séð eru "tjásur" og "tjáslur" (sbr. tásur). Finnst ekkert að því að bíða þar til eitthvað nýyrðið nær meiri almennri útbreiðslu, en "tjákn" er fínt. Breytti greininni yfir í íslensku beyginguna "hér eru emoji / til emojia" því það er eina notkunin sem ég hef séð. – Þjarkur (spjall) 27. júlí 2019 kl. 21:06 (UTC)
thread_title: Heiti